Κράθι Αχαΐας

Το Κράθι, περισσότερο γνωστό με την παλαιότερη ονομασία Παραλία Ακράτας, είναι παραθαλάσσιος οικισμός του Νομού Αχαΐας, αποτελεί έδρα της ομώνυμης Τοπικής Κοινότητας που ανήκει στο Δήμο Αιγιαλείας.

Στο βόρειο όριο του οικισμού εκβάλει στα νερά  του Κορινθιακού κόλπου ο ποταμός Κράθις που πηγάζει στον Χελμό.

Διοικητική εξέλιξη
Με το ΦΕΚ 28Α της 08/02/1908 αναγνωρίστηκε επισήμως ως οικισμός με την ονομασία «Παραλία Ακράτας» και προσαρτήθηκε στον τότε Δήμο Ακράτας. Με το ΦΕΚ 256Α της 28/08/1912, και τη διάλυση των δήμων, προσαρτήθηκε στην τότε Κοινότητα Ακράτας στην οποία υπαγόταν μέχρι την 04/02/1927, όταν, με το ΦΕΚ 20Α, αποσπάστηκε για να δημιουργηθεί η τότε Κοινότητα Παραλίας Ακράτας της οποίας αποτέλεσε την έδρα. Με το ΦΕΚ 243Α της 30/12/1965 μετονομάστηκε αρχικά σε «Κραθιάς» ενώ με το ΦΕΚ 119Α της 07/06/1966 απέκτησε την τωρινή του ονομασία, αντιστοίχως και η κοινότητα. Με το ΦΕΚ 99Α της 28/05/1985 ο οικισμός Κράθι και η τότε Κοινότητα Κραθίου προσαρτήθηκαν στο σύγχρονο Δήμο Ακράτας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ακράτας ως έδρα του πρώην Δημοτικού Διαμερίσματος Κραθίου. Με το ΦΕΚ 87Α - 07/06/2010 ο οικισμός αποσπάται από τον Δήμο Ακράτας και προσαρτάται στον Δήμο Αιγιαλειάς. Η τελευταία μεταβολή που ισχύει μέχρι και σήμερα έγινε στα πλαίσια του «Προγράμματος Καλλικράτη» (Ν. 3852/2010).

Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

Δείτε επίσης
 Κράθις
 Παραλία Αχαΐας (αποσαφήνιση)

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Κραθίου Αχαΐας. eetaa.gr. Ανακτήθηκε: 14/06/2018.
 Ε.Ε.Τ.Α.Α. - Διοικητικές μεταβολές Κοινότητας Κραθίου Αχαΐας. eetaa.gr. Ανακτήθηκε: 14/06/2018.
 Ε.Ε.Τ.Α.Α. - Διοικητικές μεταβολές Δήμου Ακράτας (1985-2010). eetaa.gr. Ανακτήθηκε: 14/06/2018.
 Ε.Ε.Τ.Α.Α. - Διοικητικές μεταβολές Δήμου/Κοινότητας Ακράτας (1878-1985). eetaa.gr. Ανακτήθηκε: 14/06/2018.
 Πανδέκτης: Μετονομασίες των Οικισμών της Ελλάδας. Κραθιάς - Κράθιον. pandektis.ekt.gr. Ανακτήθηκε: 14/06/2018.

Χωριά του νομού Αχαΐας
Δήμος Ακράτας
Δήμος Αιγιαλείας
Παραλίες της Αχαΐας